Двейра манарасы

Двейра манарасы () — Мальтаның Гоцо утравындагы Сан-Лоренц авылы чикләрендәге «Лазур тәрәзә» янындагы кечкенә сак манарасы. Аның төзелеше 1652 елда тәмамлана. Ласкари манараларының берсе булып тора. Бу Гоцодагы сакланган дүрт яр буе каравыл манарасының берсе.

 Тарих 
Двейра манарасы известьташтан 1652 елда Бөек Магистр Жан де Ласкарис-Кастеллара идарә иткән вакытта Гоцо Университеты акчасына төзелә. Тирә-яктагы районнарны дошман һөҗүмнәреннән, бигрәк тә пират десантларыннан саклау өчен каравыл посты итеп төзелгән. Бу манара, бүтәннәр кебек үк, якындагы саклау ныгытмалары белән ут һәм сигнал төтене ярдәмендә төнлә дә, көндез дә хәбәрләшә алган. Манараны тоту чыгымнары аның янәшәсендәге тоз ванналарыннан тоз чыгару хисабына капланган. Башня алты фунтлы өч корал белән җиһазландырылган. 1744 елда Бөек Магистр Пинто Гөмбә Кыясына баруны законсыз дип игълан итә, чөнки анда үсә торган гөмбә дәвалау үзлекләренә ия дип санала, ә Двейра манарасы утрауга беркем дә үтеп кермәсен өчен күзәтү пункты буларак кулланылган.

1839—1873 еллар аралыгында манараны Король Мальта артиллериясе били. Аннары 1914 елга кадәр ташландык хәлдә була. Беренче бөтендөнья сугышы вакытында анда Король Мальта пехота полкының һәм артиллериянең өлешләре урнашкан, алар карамагында ике, ә соңрак дүрт 12 фунтлы корал булган. Манара янә Икенче бөтендөнья сугышы вакытында күзәтү пункты сыйфатында файдаланылган, ә 1942 елда анда булган капитан Франк Дебоно һәм Кармело Захра бухтада һәлакәткә очраган британия Хәрби-һава көчләре пилотын коткарган.

Манара 1956 елда Джеральд де Траффордка арендага бирелгән. Ул  Din l-Art Ħelwa хөкүмәтнеке булмаган һәм коммерциягә карамаган ирекле оешмага тулысынча җимерелгән хәлдә тапшырыла.

 Хәзерге вакыт 
мини|Двейра манарасының арткы планында «Лазур тәрәзә» 
1997—1999 елларда манара торгызыла. Хәзер ул яхшы хәлдә һәм бушлай керү өчен ачык.

 Мәдәнияттә 

 Двейра манарасы 1963 елгы «Мальтадагы хәзинә» фильмын һәм 1985 елгы «Бүреләр арасында» фильмын төшергәндә кулланылган.

 Искәрмәләр 

 Сылтамалар 

 National Inventory of the Cultural Property of the Maltese Islands
Төркем:Манаралар